CELEX: 32008R0323
Language: ro
Date: 2008-04-08 00:00:00
Title: Regulamentul (CE) nr. 323/2008 al Comisiei din 8 aprilie 2008 privind clasificarea anumitor mărfuri în Nomenclatura Combinată

10.4.2008   
            
            
               RO
            
            
               Jurnalul Oficial al Uniunii Europene
            
            
               L 98/3
            
         
      REGULAMENTUL (CE) NR. 323/2008 AL COMISIEI
   
   din 8 aprilie 2008
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexă trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Comitetul Codului Vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 aprilie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 580/2007 (JO L 138, 30.5.2007, p. 1).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Articol din material plastic flexibil, în formă de ochelari, conținând o soluție lichidă colorată cu următoarea compoziție (în procente volumice):
                              
                                          —
                                       
                                       
                                          apă
                                       
                                       
                                          40
                                       
                                    
                                          —
                                       
                                       
                                          propilenglicol
                                       
                                       
                                          60
                                       
                                    Produsul este conceput pentru a calma durerile de cap prin aplicare pe față după răcirea lui prealabilă în frigider.
                           
                        
               
                  3824 90 97
               
               
                  Clasificarea e determinată pe baza regulilor generale 1, 3(b) și 6 de interpretare a Nomenclaturii Combinate, precum și pe baza textului codurilor NC 3824, 3824 90 și 3824 90 97.
                  Soluția conținută în ambalajul de plastic este folosită ca lichid de răcire și conferă produsului caracterul său esențial de preparat încadrat la poziția 3824.
                  Preparatul nu are efect terapeutic sau profilactic în sensul capitolului 30.
               
            
                  
                              2.
                           
                           
                              Săculeț din folie de material plastic, conținând un amestec de apă și ulei, destinat a fi plasat în cupele costumelor de baie sau ale sutienelor.
                           
                        
               
                  3926 20 00
               
               
                  Clasificarea e determinată pe baza regulilor generale 1, 3(b) și 6 de interpretare a Nomenclaturii Combinate, precum și pe baza textului codurilor NC 3926 și 3926 20 00.
                  Deoarece produsul este destinat introducerii în cupele costumelor de baie sau ale sutienelor, acesta este considerat ca accesoriu de îmbrăcăminte în sensul poziției 3926 și se clasifică la subpoziția 3926 20 00.
               
            
                  
                              3.
                           
                           
                              Articol textil sub formă de curea, conținând boabe de grâu comun, utilizat pentru calmarea durerilor de spate după încălzirea lui prealabilă la microunde.
                           
                        
               
                  1001 90 99
               
               
                  Clasificarea e determinată pe baza regulilor generale 1, 3(b) și 6 de interpretare a Nomenclaturii Combinate, precum și pe baza textului codurilor NC 1001, 1001 90 și 1001 90 99.
                  Boabele de grâu comun conținute în curea sunt utilizate pentru a transfera căldura stocată și conferă produsului caracterul său esențial al unei cereale de la poziția 1001.
                  Preparatul nu are efect terapeutic sau profilactic în sensul capitolului 30.